[{"text_idx": "#000006", "text": "\u00ab45+Indartzen\u00bb programari buruzko saio informatiboa apirilaren 14an egingo da, asteazkenarekin, 11:00etan. Saioa online egingo da gotomeeting plataformaren bidez. Saio informatiboan parte hartzeko, aurrez izena eman beharko da galdetegi hau beteta. Ondoren, saiora sartzeko esteka jasoko du interesdunak bere posta elektronikoan."}, {"text_idx": "#000007", "text": "Laster hasiko da \u00ab45+Indartzen\u00bb ekimenaren 4. edizioa. 40 orduko prestakuntza-programa da, 45 urtetik gorako herritarrak lan-munduan txertatzeko. Programan izena emateko epea zabalik dago eta apirilaren 21ean bukatuko da."}, {"text_idx": "#000008", "text": "\u00ab45+Indartzen\u00bb 40 orduko prestakuntza-prozesua izango da, 4 orduko 10 saiotan banatua."}, {"text_idx": "#000009", "text": "Ikastaroak bi aste iraungo d: maiatzaren 3tik 14ra. Saio guztiak goizez izango dira: 09:30etik 13:30era, Udal Elkartearen egoitzan. Taldekako prestakuntzaz gain, partaide guztiek 3 bakarkako saio jasoko dituzte."}, {"text_idx": "#000010", "text": "Programan izena emateko orria eskura dago Udal Elkartearen egoitza elektronikoan. Edozein kasutan, tramitazioa elektronikoa egin ezin dutenek, egoitza elektronikoan dokumentua deskargatu, bete eta Udal Elkarteko egoitzara bertaratu beharko dute."}]